Сабоҳат Ҷамолова

Сабоҳат Ҷамолова (2 июли 1933, деҳаи Ниҷонӣ, Ӯротеппа — 18 декабри 2018, ҳамон ҷо) — говдӯш, Қаҳрамони Меҳнати Сотсиалистӣ (1976).

 Зиндагинома 
Сабоҳат Ҷамолова 1 июли соли 1933 дар деҳаи Ниҷонии шаҳри Уротеппа дар оилаи деҳқони узбек ба дунё омадааст.

 Корнома 
Фаъолияти кориашро соли 1949 ба ҳайси колхозчии колхози «Москва»-и шаҳри Уротеппа оғоз намуда, аз моҳи майи соли 1961 ҳамчун говдӯши колхози номбурда ба кор мегузарад. Меҳнати шабонарузии С. Ҷамолова буд, ки дар он давра истеҳсоли шир руз аз руз зиёд шуда, ӯ дар қатори пешқадамон ҷой гирифт. Солҳои 1975—1976 аз ҳар сар модагови ба ӯ вобасташуда 5000 ҳазор литр шир ҷӯшид. Натиҷаи пурсамари ӯ соли 1976 бо унвони Қаҳрамони меҳнати сотсиалистӣ қадр карда шуд.

Сабоҳат Ҷамолова дар тӯли фаъолияти беш аз 30-солааш ба 25 нафар ҷавондухтарон касби говҷӯширо омӯзонидааст.

Сабоҳат Ҷамолова борҳо дар Шӯрои депутатҳои халқи шаҳри Уротеппа ва вилояти Ленинобод интихоб шудааст

 Унвону ҷоизаҳо 
Хидматҳои бисёрсолаи пурсамару бенуқсони Сабоҳат Ҷамолова бо ду ордени Ленин, медалҳоунвони «Чорводори хидматнишондодаи Точикистон» қадр шудааст.

 Эзоҳ